Կապված քաղաքի ավանդական օրվա հետ, սեպտեմբերի 20-21-ը մայրաքաղաքում կանցկացվեն տոնական ամենատարբեր միջոցառումներ: Թե ծրագրի շրջանակներում մշակութային ու մարզական ինչպիսի միջոցառումներ են նախատեսվում կազմակերպել Ստեփանակերտում և ինչպիսի քայլեր են ձեռնարկվում տոնն առավել հետաքրքիր ու հագեցած դարձնելու համար, այդ մասին շահագրգիռ խոսակցություն ծավալվեց հուլիսի 4-ին քաղաքապետարանում հրավիրված աշխատանքային խորհրդակցության ժամանակ, որը վարում էր քաղաքապետ Սուրեն Գրիգորյանը: